b'\n_START_ARTICLE_\nA History of Violence (elokuva)\n_START_SECTION_\nJuoni\n_START_PARAGRAPH_\nElokuva alkaa kohtauksella, jossa kaksi miest\xc3\xa4 on l\xc3\xa4hd\xc3\xb6ss\xc3\xa4 motellista. Toinen k\xc3\xa4y viel\xc3\xa4 sis\xc3\xa4ll\xc3\xa4, ja pian selvi\xc3\xa4\xc3\xa4, ett\xc3\xa4 miehet ovat tappaneet hotellin henkil\xc3\xb6kuntaa. Seuraavaksi siirryt\xc3\xa4\xc3\xa4n Indianaan rauhalliseen kyl\xc3\xa4\xc3\xa4n, jossa Stallin perhe, is\xc3\xa4 Tom (Viggo Mortensen), \xc3\xa4iti Edie (Maria Bello) sek\xc3\xa4 lapset Jack ja Sarah, asuvat. Tom py\xc3\xb6ritt\xc3\xa4\xc3\xa4 pient\xc3\xa4 kuppilaa idyllisess\xc3\xa4 paikassa._NEWLINE_Rauha rikkoutuu, kun alun rikolliskaksikko sattuu paikalle ja aikoo ry\xc3\xb6st\xc3\xa4\xc3\xa4 kuppilan. Tom kuitenkin tappelee vastaan ja tappaa molemmat taidokkaasti. Tomista tulee sankari, ja juttu menee uutisiin. Ongelmat kuitenkin jatkuvat, kun paikalle saapuu gangstereita, joiden johtaja Carl Fogarty (Ed Harris) v\xc3\xa4itt\xc3\xa4\xc3\xa4, ett\xc3\xa4 Tom on tappaja Joey Cusack Philadephiasta. Tom v\xc3\xa4itt\xc3\xa4\xc3\xa4, ettei ole k\xc3\xa4ynytk\xc3\xa4\xc3\xa4n Philyss\xc3\xa4, mutta Fogarty konnineen ei usko._NEWLINE_Tomin poika Jack puolestaan joutuu vaikeuksiin hakattuaan koulussa kiusaajansa. Jackin ja Tomin keskustelu karkaa k\xc3\xa4sist\xc3\xa4, ja Tom ly\xc3\xb6 poikaansa, joka l\xc3\xa4htee. Fogarty ahdistelee Ediet\xc3\xa4 ja Sarahia n\xc3\xa4iden ollessa kaupassa ja k\xc3\xa4skee Edien kysy\xc3\xa4 Tomilta, miksi t\xc3\xa4m\xc3\xa4 on niin hyv\xc3\xa4 tappamaan ihmisi\xc3\xa4. Tilanne muuttuu r\xc3\xa4j\xc3\xa4hdysherk\xc3\xa4ksi, kun Tom kuulee Fogartyn tempusta. Fogarty konnineen saapuu Tomin talolle Jack mukanaan. Tilanne k\xc3\xa4rjistyy, kun Tom ei suostu l\xc3\xa4htem\xc3\xa4\xc3\xa4n konnien mukaan. Lopulta h\xc3\xa4n hakkaa toisen Fogartyn konnista ja ampuu toisen. Fogarty uhkaa ampua Tomia ja kysyy viimeisi\xc3\xa4 sanoja, jolloin Tom sanoo: "Olisi pit\xc3\xa4nyt tappaa sinut Philyss\xc3\xa4". Fogarty virnist\xc3\xa4\xc3\xa4 ja sanoo: "Niin Joey, sinun olisi pit\xc3\xa4nyt". Mutta ennen kuin Fogarty ampuu Tomia, Jack ampuu t\xc3\xa4t\xc3\xa4 selk\xc3\xa4\xc3\xa4n haulikolla ja tappaa t\xc3\xa4m\xc3\xa4n. Tom on nyt muuttunut, ja sen huomaa my\xc3\xb6s Edie. Tom oikeasti on Joey Cusack._NEWLINE_Tom saa soiton veljelt\xc3\xa4\xc3\xa4n Richielt\xc3\xa4 ja menee tapaamaan t\xc3\xa4t\xc3\xa4. Richie vihaa velje\xc3\xa4\xc3\xa4n, ja Richien roistot yritt\xc3\xa4v\xc3\xa4t tappaa Tomin. Tom kuitenkin tappaa hed\xc3\xa4t kaikki ja lopulta ampuu Richien. Elokuva p\xc3\xa4\xc3\xa4ttyy, kun Tom palaa kotiin.\n_START_SECTION_\nVastaanotto\n_START_PARAGRAPH_\nLauri Lehtinen (Tv-maailma) antoi arvion \xe2\x80\x9dtiukka elokuva\xe2\x80\x9d, jota p\xc3\xa4\xc3\xa4n\xc3\xa4yttelij\xc3\xa4 kannattelee hienosti. Lehtisen mukaan elokuva on mielt\xc3\xa4 riivaava mutta samalla vapauttavana teos, joka osuu asian ytimeen.'